

# Event Details

- **Event Name**: WACHAU - BADACSONY BORPÁRBAJ NÉMETI SÁNDORRAL
- **Event Start and End Date**: Tue, 20 Jan, 2026 at 06:00 pm – Tue, 20 Jan, 2026 at 10:00 pm
- **Event Description**: WACHAU – BADACSONY BARÁTSÁGOS BORPÁRBAJ !

Most már hivatalos: Weissenkirchen, a világhírű Wachau központi települése és a borvidék szíve, valamint Badacsonytomaj partnervárosi kapcsolatot fog létesíteni !

Óriási lehetőségeket rejt a két borvidék szoros együttműködése, történelmi pillanat ez a Badacsonyi borvidék és a hazai borkultúra számára!

A méltán bortörténelmi esemény Németi Sándor kitartó munkája nélkül nem valósult volna meg, akinek szakmai tevékenységéből adódóan, valamint családi kapcsolatai révén az elmúlt években nagyon jó kapcsolatot sikerült kialakítania a nemzetközi hírű Wachau borvidékkel, ezen belül Weissenkirchen településsel és a borvidéken tevékenykedő borászatokkal, szakmai szervezetekkel. 

A Par Excellence a Magyar Borkultúráért díjjal kitüntetett Sándor borszakíró, borszakértő a WineArtCulture alapítója, főszerkesztője és tulajdonosa. Rendszeresen publikál bor, gasztronómia és kultúra témákban számos online és print magazinban. Írásai olvashatóak többek között a Vince, a Figyelő, a Dining Guide, a Meininger's International, HVG, a Hamu és Gyémánt, a Borászati Füzetek, az Északi Part, a Pezsgőakadémia, a Pesti Stílus Magazinokban, valamint a bor.hu-n is. Ezen kívül marketing- és PR kommunikációval is foglalkozik, több éve pedig szoros együttműködésben a Badacsonyi Turisztikai és Borút egyesülettel a borvidék érdekében dolgozik.

Wachau tiszteletbeli nagyköveteként 2025. év elején nagysikerű mesterkurzust tartott Szolnokon. 

A két település partnervárosi megállapodásának apropójaként felkértük egy Wachau – Badacsony barátságos borpárbaj levezénylésére.

Kedves Barátunk !

Szeretettel meghívunk rendhagyó eseményünkre, ahol a két különleges borvidék még különlegesebb borai csapnak össze és párbajoznak!

Gyere el és döntsd el: mely borok nyerik a párbajt !

Idöpont: 2026. január 20. - kedd -18:00 - 22:00

Helyszín: HOZAM KLUB 5000 Szolnok, Mária u. 24.

A válogatottak:

Ausztria – Wachau

Igazi nagyágyúk: Legjobb tételek a legjobbaktól.

• Weingut Johann Donabaum – Riesling Ried Setzberg Smaragd 2019
(Johann Donabaum, akit fiatalabb korában a nemzetközi sajtó osztrák csodagyerekként tartott számon, 1996-ban vette át a borászat irányítását szüleitől. Néhány éve a világ legnagyobb és legismertebb borversenyén, a Decanter World Wine Awards-on bora elnyerte a nemzetközi rizling-trófeát. A 2019-es évjáratú, Setzberg-dűlőről készített bor már sehol nem vásárolható meg, még a pincészetnél sem. Riesling Ried Setzberg Smaragd 2019, Falstaff: 92-94 pont)

• Weingut Schneeweiss – Riesling Ried Steinriegl Smaragd 2022
(A mindössze 5,5 hektáron gazdálkodó, kis családi vállalkozásként működő borászat borait Schneeweiss Moritz készíti, akit Wachau egyik legtehetségesebb fiatal borászaként tartanak számon. A Steinriegl-dűlő rizlingje a Borigo augusztusi számában Wachau legmagasabb pontszámát érte el az összes kóstolt wachaui bor közül: 93–95 pont. Két éve a fiatal borász egyik rizlingje Alsó-Ausztria legnagyobb presztízsű borversenyén a legjobb rajnai rizling lett. Erre a versenyre 916 pincészet több mint 6078 borral nevezett.)

 • Weingut Mantlerhof – Neuburger Hommage 2024 BIO / organic
(A pincészet 660 éves szőlőművelési és borkészítési múltra tekint vissza. Az ős, Christof Ferstl nevéhez fűződik az autochton Neuburger szőlőfajta felfedezése, és ő telepítette első alkalommal is. Az idősebb Josef Mantler pedig kiemelkedő érdemeket szerzett a Roter Veltliner szőlőfajta szelekciójában és megőrzésében. A nemzetközileg magasan jegyzett Falstaff bormagazin tavaly négy borukat is a maximális, 100 ponttal jutalmazta, a többi pedig 95 és 97 pont között szerepelt. Neuburger Hommage 2024 Falstaff: 92 pont)

 • Domäne Wachau – Riesling Ried Achleiten Smaragd 2023
(A világszerte ismert, többször a világ 100 legjobb borászata közé sorolt Domäne Wachau 2023-as rizlingje Wachau legjobb és legismertebb dűlőjének, az Achleiten-dűlőnek a termése. Itt egy hektár ára – ha lenne eladó – 1 millió eurónál kezdődik. Riesling Ried Achleiten Smaragd 2023, Vinous 96-98 pont, A la Carte: 96+ pont, James Suckling: 95 pont, Falstaff: 94 pont.)

 • Weingut Braun – Grüner Veltliner Ried Seiberberg Smaragd 2023
(Fiatalos és modern, ugyanakkor tudatában van a történelemnek és a származásnak – ezekkel az értékekkel alapították Veronika és Sebastian 2016-ban a Braun Pincészetet, amely egy kis családi házban és az első szőlőültetvényen, a Steinriegel-dűlőben kezdte működését. Jelenleg 2,5 hektáron gazdálkodnak, boraik számos elismerésben részesültek az elmúlt években. A Seiberberg-dűlő 2023-as tétel idén a Vince Magazin Vince-díjas bora lett.)

 • Weingut Hütter – Riesling Ried Silberbichl Mautern Smaragd 2021
(A Hütter család wachaui borászata hetedik generációs családi vállalkozás, amelynek gyökerei 1748-ra nyúlnak vissza. Különös hangsúlyt fektetnek arra, hogy boraikat a lehető legtermészetesebb módon állítsák elő. A 13 hektáros birtokot jelenleg Fritz III és felesége, Elfriede vezeti, szülei és fiai, Fritz és Richard támogatásával. A Silberbichl-dűlő 2021-es tétel idén a Vince Magazin Vince-díjas bora lett.

Magyarország – Badacsony

A méltó ellenfél: a Kéknyelű, a Badacsonyi borvidék ősi hungarikum fajtája.

 • Békássy Borászat Kéknyelű 2023
(Békássyék a Badacsony legjobb déli lejtőin az 1840-es évek óta töretlenül szőlészkednek és termelnek bort, ma is ugyanabban a szellemiségben, mint az elmúlt 180 évben: kizárólag spontán erjesztéssel, a fajták és a termőhely sajátosságait érvényesítve, a lehető legkisebb beavatkozással. Kötődésük a fajtához különlegesen erős, a legkedvesebb bor számukra. A legrégebbi telepítésről jön, naturális, ásványos karakter, ez az évjárat is remekül hozza a fajtajegyeket.)

 • Borbély Családi Pincészet Kéknyelű 2022
(21 hektáros birtokuk a tanúhegyek - Badacsony, Csobánc, Gulács, Tóti és Bács-hegy - lankáin 8 kiváló adottságú dűlőiben található. A család mottója: „Tüzes borok, vulkáni ízek”.  2018-ban Borbély Tamás elnyerte „Az év agrárembere” címet „Fiatal gazda” kategóriában és „Az Év Bortermelője Magyarországon” 2020 címet. Két meghatározó dűlőből válogatták az egészséges Kéknyelű szőlő legjavát. A vulkáni talajnak köszönhetően egyedi karakter, élénk savak, nemes harmónia jellemzi a 7 hónapig új tölgyfa hordóban érlelt nagy bort.)

 • Éliás Borbirtok Kéknyelű 2022
("Két évezred nem tévedhet. Már a kelták és a rómaiak is szőlőt telepítettek a Badacsonyra, arra a hegyre, amely a legnemesebb értelemben szőlőhegy. Most már a mi szőlőhegyünk is. Egy álmom vált valóra, hogy szőlőt művelhetek ezen a helyen." – állítja Éliás Csaba. Egy fiatal kéknyelű, mely már most magában hordozza a 2025-ben Hungarikummá nyilvánított fajta sajátos jegyeit)

 • Illés Borászat Kéknyelű 2024
(Az Illés Borászat egy családi butikborászat a Badacsonyi borvidéken, Káptalantótiban, a Csobánc-hegy keleti lábánál. Jelenleg 7,5 hektáron gazdálkodnak organikus szemléletben, teljes egészében saját kézben tartva a szőlőművelést és a borkészítést is. Első generációs borászatként nem örökölt sémákat követnek, hanem tapasztalataikból, a termőhelyből és az évjáratokból tanulnak. A borokat Illés Anita készíti – a borászat szíve, lelke és iránytűje. Hisznek, hogy a hiteles bor a szőlőben születik, a pincében pedig csak kibontakozik.)

 • Sabar Borház Kéknyelű 2024
("Itt, Sabaron találtam meg azt a nyugalmat, amire a szívem mélyén mindig is vágytam. Ezt az érzést szeretném átadni azoknak, akik eljönnek hozzánk, és leülnek velünk az öreg diófa alá." – mondja Ádám Gábor, a pincészet tulajdonosa. Ha egy bor lehetne költészet, a Sabar Kéknyelű 2024 lenne az: érzékeny, elegáns, megismételhetetlen. A Badacsony ikonikus fajtája ebben a tételben minden kifinomultságát megmutatja.)

 • Váli Birtok Kéknyelű Magnum 2021 (utolsó palackok egyike, egy kimagasló évjáratból.)
(Váli Birtok: Magyarország Legszebb Kisbirtoka 2025. A vendéglátás iránti szeretet és tisztelet mindig meghatározta Váli Péternek, a birtok tulajdonosának és borászának életét. Már tízéves korában egy olyan helyről álmodott, ahol ő alkothatja meg az ételeket, ezekhez ő válogathatja össze a piacon a legjobb minőségű, friss nyersanyagokat és mindezt a saját szőlőbirtokán termelt boraival tálalhatja. Ez az álom 2000-ben végre valóra vált: ekkor indult a Váli Birtok története a Balaton-felvidék szívében, Badacsonyörsön, azóta pedig évről évre azon dolgozik, hogy a vendégeik is ugyanannyira szeressenek ott lenni, mint ő és családja. A birtok organikus szőlőművelést folytat.)

12 csúcsbor !
12 felejthetetlen ízélmény !
Játék és tanulás !
Bőséges borkorcsolya vacsora !

Az élményest ára: 24.900 Ft / fő.

A jegyeket elővételben vásárolhatod meg a Balalajka Bisztróban 5000 Szolnok, Óvoda u. 7.

További információ: +36-30-4854464
- **Event URL**: https://allevents.in/szolnok/wachau-badacsony-borpÁrbaj-nÉmeti-sÁndorral/200029202351459
- **Event Categories**: 
- **Interested Audience**: 
  - total_interested_count: 55

## Ticket Details

- **Ticket URL**: http://facebook.com/200029202351459?utm_source=AllEvents.in&utm_medium=event-discovery-platform&utm_campaign=szolnok-events

## Event venue details

- **city**: Szolnok
- **state**: JN
- **country**: Hungary
- **location**: Hozam Klub Étterem
- **lat**: 47.17378
- **long**: 20.19018
- **full address**: Hozam Klub Étterem, Mária út 27, Szolnok 5000, Magyarország, Szolnok, Hungary

## Event gallery

- **Alt text**: banner
  - **Image URL**: https://cdn-az.allevents.in/events6/banners/551f68f0759b39633ec86f734002780565809ad67393a3cf7ab51e2924a0d295-rimg-w1200-h628-dcf8f1f3-gmir?v=1768618442
- **Alt text**: thumbnail
  - **Image URL**: https://cdn-az.allevents.in/events6/banners/341d5b56bbaba7cafaf77e5b864ae0b005703b93be6364bb89c0f54aec0edb3e-rimg-w300-h300-dcfefefe-gmir?v=1768618442

## FAQs

- **Q**: When is the event happening?
  - **A:** Tue, 20 Jan, 2026 at 06:00 pm
- **Q**: Where is the event happening?
  - **A:** Hozam Klub Étterem, Mária út 27, Szolnok 5000, Magyarország, Szolnok, Hungary
- **Q**: What type of event is this?
- **Q**: Where can I find ticket details about WACHAU - BADACSONY BORPÁRBAJ NÉMETI SÁNDORRAL ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "WACHAU - BADACSONY BORPÁRBAJ NÉMETI SÁNDORRAL",
        "image": "https://cdn-az.allevents.in/events6/banners/551f68f0759b39633ec86f734002780565809ad67393a3cf7ab51e2924a0d295-rimg-w1200-h628-dcf8f1f3-gmir?v=1768618442",
        "startDate": "2026-01-20",
        "endDate": "2026-01-20",
        "url": "https://allevents.in/szolnok/wachau-badacsony-borpÁrbaj-nÉmeti-sÁndorral/200029202351459",
        "location": {
            "@type": "Place",
            "name": "Hozam Klub Étterem",
            "address": {
                "@type": "PostalAddress",
                "streetAddress": "Mária út 27, Szolnok 5000, Magyarország",
                "addressLocality": "Szolnok",
                "addressRegion": "JN",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.17378",
                "longitude": "20.19018"
            }
        },
        "eventAttendanceMode": "https://schema.org/OfflineEventAttendanceMode",
        "description": "WACHAU – BADACSONY BARÁTSÁGOS BORPÁRBAJ !\n\nMost már hivatalos: Weissenkirchen, a világhírű Wachau központi települése és a borvidék szíve, valamint Badacsonytomaj partnervárosi kapcsolatot fog létesíteni !\n\nÓriási lehetőségeket rejt a két borvidék szoros együttműködése, történelmi pillanat ez a Bada"
    }
]
```